《过黄公滩，自东坡改为惶恐，文信国仍之，后相沿为故实矣》
清代·沈元沧

雨馀乘晓狎危澜，来过黄公第一滩。帆饱长风争马驶，溪添新涨抵江宽。

篙师欲作摊钱戏，客子休歌《行路难》。天意似怜山水癖，要令南海纵奇观。

作者简介：（1666—1733）浙江仁和人，字麟洲，号东隅。康熙四十四年、五十六年，两举副贡。早年文章为毛奇龄、万斯大所赏。曾入武英殿书局任事，议叙授广东文昌知县。有《礼记类编》、《今雨轩诗话》、《滋兰堂集》等。